
Z A P I S N I K

18. sjednice Vijeća Mjesnog odbora Vrbani, 27. listopada 2022. u prostorijama Mjesnog odbora Vrbani, Rudeška cesta 148, s početkom u 18:30 sati

NAZOČNI ČLANOVI VIJEĆA:

Lovro Hrust, Ivan Kranjc, Davor Laura, Borna Lozo, Milan Radulović, Antonija Skender, Tomislav Spahić, Dominik Nizić, Nikola Kos
OSTALI NAZOČNI:

M. J. i B.A.
Predsjedava: Borna Lozo, predsjednik Vijeća.
Zapisnik vodi: Borna Lozo, predsjednik Vijeća

Predsjednik konstatira da je nazočno 9 od ukupno 9 članova Vijeća, što znači da Vijeće može pravovaljano odlučivati, te otvara 18. sjednicu Vijeća Mjesnog odbora.

Vijeće jednoglasno prihvaća tekst Zapisnika 17. sjednice Vijeća, održane 19. rujna 2022. sa sljedećom izmjenom:
da se napiše da je „Vijeće jednoglasno prihvaća tekst zapisnika 16. sjednice Vijeća, održane 31. kolovoza 2022..“,a ne da pišu kriva sjednica (17.) i krivi datum održane sjednice (19. rujna).

Predsjednik predlaže da točka 5. postane točka 1. , a ostale točke se pomiču za jedno mjesto.

Vijeće jednoglasno prihvaća prijedlog.


Na prijedlog predsjednika Vijeće jednoglasno utvrđuje

DNEVNI RED
1. Uređivanje dječjeg igrališta zapadno od Siječanjske ulice 2 po zahtjevu M. J.
2. Prijedlog plana malih komunalnih akcija Mjesnog odbora Vrbani u 2023.

3. Asfalterski program za 2023. na području Mjesnog odbora Vrbani
4. Korištenje prostora Mjesne samouprave Vrbani

5. Regulacija rasvjete na školskom igralištu OŠ Alojzije Stepinac po zahtjevu D. K. 
6. Zabrana zaustavljanja i parkiranja na kolniku nasuprot garažama u Domašinečkoj ulici 4-6 po zahtjevu G. P.
7. Pitanja, prijedlozi i obavijesti

Ad 1. Uređivanje dječjeg igrališta zapadno od Siječanjske ulice 2 po zahtjevu M. J.
Članovi Vijeća primili su materijal uz poziv.

U raspravi sudjeluju: Borna Lozo, Antonija Skender, Davor Laura i Ivan Kranjc..


Vijeće jednoglasno donosi
Z A K LJ U Č A K

o uređivanju dječjeg igrališta zapadno od Siječanjske ulice 2

1. Vijeće Mjesnog odbora Vrbani razmatralo je prijedlog M. J. o uređivanju dječjeg igrališta  zapadno od Siječanjske ulice 2.

2. Vijeće će s predstavnicima suvlasnika izraditi prijedlog uređenja dječjeg igralište te će isto uvrstiti u iduće plansko razdoblje.
3. Ovaj zaključak se dostavlja Vijeću Gradske četvrti Trešnjevka-jug.

Ad 2. Prijedlog plana malih komunalnih akcija Mjesnog odbora Vrbani u 2023.

Članovi Vijeća primili su materijal uz poziv.


U raspravi sudjeluju: Borna Lozo, Dominik Nizić, Nikola Kos, Davor Laura, Tomislav Spahić, Lovro Hrust i Antonija Skender.


Vijeće sa 5 glasova ZA i 4 PROTIV donosi

Plan malih komunalnih akcija

Mjesnog odbora Vrbani u 2023.


1. Ovim se planom, u skladu s planiranim sredstvima i izvorima financiranja, određuju poslovi i radovi održavanja komunalne infrastrukture na području Mjesnog odbora Vrbani (u daljnjem tekstu: Mjesni odbor), a kojima se osigurava obavljanje komunalnih djelatnosti:


- održavanja javnih zelenih površina i


- redovitog održavanja nerazvrstanih cesta.


2. Planirana sredstva za financiranje ovog plana u iznosu od ukupno 204.480,00 eura raspoređuju se za obavljanje poslova i radova održavanja na području Mjesnog odbora prema sljedećim djelatnostima i nositeljima provedbe Plana:

	Redni broj
	Vrsta komunalne djelatnosti
	Nositelj provedbe
	Iznos sredstava

	3.1.
	održavanje javnih zelenih površina
	Zagrebački holding d.o.o., 
Podružnica Zrinjevac
	96.020,00

	3.2.
	redovito održavanje nerazvrstanih cesta
	Zagrebački holding d.o.o., 
Podružnica Zagrebačke ceste
	108.460,00

	Ukupno
	204.480,00



3. Održavanje javnih zelenih površina u ovom planu obuhvaća održavanje gradskih parkova i ostalih ozelenjenih površina, pod kojim se podrazumijevaju svi radovi njege krajobraza radi održavanja optimalnog rasta i razvoja u urbanim uvjetima poput radova čišćenja, košnje travnjaka, sakupljanja biološkog i ostalog otpada, djelomične i potpune obnove devastiranih travnjaka, njege drveća u drvoredima, na pojedinačnim stablima i na skupinama stabala, njege ukrasnog grmlja (pojedinačnog, u sklopu, podrasta i živice), uspostave i njege sezonskih i trajnih cvjetnjaka, održavanje popločenih i sipinjenih površina, ispitivanje sigurnosti i funkcionalnosti i održavanje opreme na dječjim igralištima, fitosanitetska zaštita, zbrinjavanje biološkog otpada i proizvodnja komposta i biljnog materijala za potrebe održavanja, deponiranje sakupljenog otpada, zaštitu uređenih javnih ozelenjenih površina kao i održavanje elemenata zaštite, hitne intervencije na bilju uzrokovane prometnim ili vremenskim nepogodama i ostali stručni poslovi potrebni za održavanje parkovnih i ostalih uređenih zelenih površina.


Ovaj plan odnosi se na poslove održavanja 272.866 m² uređenih javnih zelenih površina na području Mjesnog odbora.


4. Održavanje nerazvrstanih cesta u ovom planu obuhvaća redovno održavanje nerazvrstanih cesta, i to:


4.1. redovito ljetno održavanje, koje obuhvaća skup mjera kojima se otklanjaju nedostaci, zamjenjuju i obnavljaju dotrajali elementi i osigurava tehnička ispravnost nerazvrstanih cesta i cestovnih objekata za sigurno odvijanje prometa na njima. U sklopu redovnog ljetnog održavanja obavlja se ophodnja nerazvrstanih cesta, asfaltiranjem se otklanjaju ulegnuća i udarne jame, održava se semaforski sustav, obnavlja se horizontalna i vertikalna signalizacija, čiste se otvoreni jarci uz ceste, dosipavaju se makadamski putovi i slično.


4.2. redovito održavanje u zimskim uvjetima, kojim se osigurava prohodnost cesta i odvijanje prometa po njima u vrijeme padanja snijega i stvaranja poledice. Radovi redovitog održavanja u zimskim uvjetima uključuju uređenje i održavanje baza zimske službe, pripravnost ekipa, rad ekipa, nabavu posipnih materijala, detaljno čišćenje i odvoz snijega i ostale radove (sustav za rano otkrivanje i dojavu poledice, obilježavanje koljem, izrada mješavine i rasoline, mobilne, radio i telefonske veze i rad nadzornog centra za praćenje izvršenja zadataka).


4.3. asfalterski program, koji  obuhvaća uklanjanje dotrajalog asfaltnog zastora kolnika na nerazvrstanim cestama, prilagođavanje po visini poklopaca komunalnih instalacija i sanaciju podloge na pojedinim slabim mjestima ako se uoče nakon uklanjanja asfalta i presvlačenje novim asfaltom u punoj širini kolnika. Asfalterskim programom se produžuje eksploatacijski vijek prometnica u prosjeku za deset godina i omogućava viša razina uslužnosti korisnicima, a primjenjuje se na nerazvrstanim cestama gdje je kolnička konstrukcija (podloga) u relativno dobrom stanju dok se na površini asfalta nalazi veći broj oštećenja kao što su mrežaste pukotine i prijekopi.


Ovaj plan odnosi se na poslove redovnog održavanja 87.725 m² nerazvrstanih cesta na području Mjesnog odbora.


Ukupna planirana sredstva za redovito održavanje nerazvrstanih cesta na području Mjesnog odbora raspoređuju se na sljedeći način:


- 70 % ili 75.922,00 eura za asfalterski program i


- 30 % ili 32.538,00 eura za ostale poslove redovnog održavanja.


5. Mjesni odbor, prema ovom planu, brinut će o redovitom održavanju nerazvrstanih cesta i javnih zelenih površina u stanju funkcionalne sposobnosti, sukladno ostvarenim prihodima za financiranje obavljanja komunalnih djelatnosti i održavanja komunalne infrastrukture.


6. Upravna tijela Grada Zagreba, u nadležnosti kojih su djelatnosti komunalnog gospodarstva i prometa, sudjelovat će u provedbi ovog plana radi osiguravanja kvalitetnog obavljanja poslova održavanja komunalne infrastrukture i osiguravanja obavljanja komunalnih djelatnosti na načelima javne službe, neprofitnosti i kontinuiteta.


7. Sredstva za provedbu ovog plana osiguravat će Gradski ured za mjesnu samoupravu, civilnu zaštitu i sigurnost za namjene određene Proračunom Grada Zagreba za 2023. i ovim planom, a prema načelima štednje i racionalnog korištenja sredstava.


8. Ovaj plan bit će objavljen u Službenom glasniku Grada Zagreba kao sastavni dio Plana komunalnih aktivnosti Gradske četvrti Trešnjevka - jug u 2023.

Ad 3. Asfalterski program za 2023. na području Mjesnog odbora Vrbani

Članovi Vijeća primili su materijal uz poziv.
U raspravi sudjeluju: Borna Lozo, Dominik Nizić, Nikola Kos, Davor Laura, Tomislav Spahić, Lovro Hrust i Antonija Skender.

Vijeće jednoglasno donosi

Z A K LJ U Č A K

o asfalterskom programu za područje Mjesnog odbora Vrbani u 2023.
1. Vijeće Mjesnog odbora Vrani predlaže asfaltiranje ulica:
- Horvaćanska cesta 156 zapadno – nogostup

- Rujanska ulica 4 zapadno – nogostup

- Ulica Hrvatskog sokola od Horvaćanske ceste do Ožujske ulica zapadni nogostup

  Rujanska ulica (od Ožujske ulice do Ulice Hrvatskog sokola, ne uključujući i 
   parkirališta)

- Listopadska ulica

- Ožujska ulica

- Cenkovećka ulica ( od k.br.1 do k.br. 2)

- Ulica Vrbani

- Siječanjska ulica

kroz Plan malih komunalnih akcija Mjesnog odbora Vrbani u 2023. u dijelu koji se odnosi na asfalterski program.
2. Ovaj zaključak se dostavlja Vijeću Gradske četvrti Trešnjevka-jug.
Horvaćanska cesta 156 zapadno - nogostup

Rujanska 4 zapadno - nogostup

Zapadna strana nogostupa Hrvatskog sokola od Horvaćanske ulice do Ožujske

Ad 4. Korištenje prostora Mjesne samouprave Vrbani


Vijeće Mjesnog odbora 
primilo je materijal uz poziv.

U raspravi sudjeluju: Borna Lozo, Davor Laura, Ivan Kranjc, Nikola Kos, Dominik Nizić, Antonija Skender.


Vijeće jednoglasno donosi

Z A K L J U Č A K

o produljenju odobrenja za povremeno korištenje prostora

Mjesnog odbora Vrbani
1. Vijeće Mjesnog odbora Vrbani suglasno je da se odobrenjima za povremeno korištenje prostora Mjesnog odbora Vrbani, koja su izdana korisnicima na određeno vrijeme u trajanju do 15. srpnja 2022.  produljuju u trajanju do 1. lipnja  2023. godine. 

2. Sukladno navedenome, korisnici prostora Mjesnog odbora Vrbani koristiti će po već utvrđenom rasporedu i prema terminima u izdanim odobrenjima u trajanju do 1. lipnja 2023. godine.

3. Zaključak dostaviti korisnicima prostora Mjesnog odbora Vrbani i Gradskom uredu za mjesnu samoupravu, civilnu zaštitu i sigurnost.

Z A K L J U Č A K

o odobrenju povremenog korištenja prostora Mjesnog odbora Vrbani

1. Teatru Mjesec odobrava se povremeno korištenje prostora u objektu Mjesnog odbora Vrbani, Rudeška cesta 148, u terminu: subotom od 16:00 do 19:00 sati (prostorija 2) i teče od 01. studenog 2022. do 1. lipnja 2023. godine.

2. Prostor iz točke 1. ovog zaključka, Teatar Mjesec, koristit će bez naknade.

3. Teatar Mjesec obvezuje se postupati s pažnjom dobrog gospodara u korištenju prostora.

4. O povremenom korištenju prostora iz točke 1. ovog zaključka, Gradski ured za mjesnu samoupravu, civilnu zaštitu i sigurnost izdat će odobrenje o korištenju, a u skladu s ovim zaključkom.

Ad 5. Regulacija rasvjete na školskom igralištu Osnovne škole Alojzije Stepinca po zahtjevu D. K.

Članovi Vijeća primili su materijal uz poziv.


U raspravi sudjeluju svi članovi Vijeća.


Vijeće jednoglasno donosi

Z A K LJ U Č A K

o reguliranju rasvjete na školskom igralištu OŠ Alojzije Stepinca

1. Vijeće Mjesnog odbora Vrbani razmatralo je prijedlog D. K. o regulaciji rasvjete na školskom igralištu Osnovne škole Alojzije Stepinac.

2. Vijeće nije suglasno sa prijedlogom pošto se predmetno igralište ljeti koristi u kasnim popodnevnim i večernjim satima., jer korištenje igrališta i u satima do 22:00  ljeti se smatra poželjnim.

3. Vijeće smatra da bi se ranijim gašenjem rasvjete na školskom igralištu ograničilo korištenje školskog igrališta Osnovne škole Alojzije Stepinac.

4. Ovaj zaključak se dostavlja Vijeću Gradske četvrti Trešnjevka-jug.

Ad 6. Zabrana zaustavljanja i parkiranja na kolniku nasuprut garažama u Domašinečkoj ulica 4-6 po zahtjevu G. P.

Članovi Vijeća primili su materijal uz poziv.

U raspravi sudjeluju svi članovi Vijeća.

Vijeće jednoglasno donosi


Z A K LJ U Č A K

o zabrani zaustavljanja i parkiranja na kolniku u Domašinečkoj ulici 4-6

1. Vijeće Mjesnog odbora Vrbani razmatralo je prijedlog G. P. o zabrani zaustavljanja i parkiranja na kolniku nasuprot garažama u Domašinečkoj ulici 4-6.

2. Vijeće predlaže nadležnim tijelima da iscrtaju horizontalnu signalizaciju koja će omogućiti odvoženje nepropisno parkiranih vozila paukom.
3. Ovaj zaključak se dostavlja Vijeću Gradske četvrti Trešnjevka-jug.
Ad 7. Pitanja, prijedlozi i obavijesti


Budući da se nitko ne javlja za riječ, predsjednik konstatira da je dnevni red iscrpljen i zaključuje sjednicu.
Dovršeno u 19:45
KLASA: 024-08/22-003/2143
URBROJ: 251-13-11-15-22-2
Zagreb, 27. listopada 2022.

Zapisnik sastavio:

Borna Lozo

   Vijeća Mjesnog odbora










    Vrbani

                                                                                                            Borna Lozo

